text: Prinsesse Benedikte nød Fabergé-udstilling
  12 maj 2016 kl. 17.46
  Der var kongeligt aftryk, da Fabergé-udstillingen på Koldinghus i Kolding åbnede torsdag. 
  - Det er unikt. Det er en meget fin og helt unik udstilling.
  Ordene er HKH Prinsesse Benediktes. Hun var med til åbningen af udstillingen af de kostbare Fabergé-genstande på Koldinghus. I alt 100 kostbare genstande er udlånt af medlemmer af den danske kongefamilie til udstillingen, og derfor har Prinsesse Benedikte et særligt forhold til genstandene.
  - Udstillingen er utrolig flot. Man ser genstandene på en helt speciel måde. Godt nok kunne jeg genkende det, som jeg selv har udlånt, men det bliver alligevel noget andet i montrerne.
  